Skupština Crne Gore donijela je ***Zakon o izmjenama i dopunama Zakona o porezu na dodatu vrijednost.***

Najbitnije novine jesu sledeće:

* **NOVA ODREDBA:**

Poreski obveznik **ne smije odbiti ulazni PDV** od: 1a) kupovine novoizgrađenog stambenog objekta;

* **NOVA ODREDBA:**

Poreski obveznik koji isporučuje proizvode ili obavlja usluge, na računu treba da navede i podatak: "prenos poreske obaveze";

* **BRIŠE SE**:

~~6a) usluga pripremanja i usluživanja hrane, flaširane vode za piće i bezalkoholnih negaziranih pića u restoranima i objektima u kojima se pružaju catering usluge;~~

* **VEĆ POSTOJEĆA ODREDBA, ALI OGRANIČENA PRIMJENA DO 31.12.20223. godine:**

6b) usluga pripremanja i usluživanja hrane, pića i napitaka, osim alkoholnih pića, gaziranih pića sa dodatkom šećera i kafe u **objektima za pružanje ugostiteljskih usluga;**

* **NOVI ČLAN, ALI PRIMJENA TEK OD 01.01.2024. godine:**

6c) usluga pripremanja i usluživanja hrane, bezalkoholnih negaziranih pića u **restoranima i objektima bez usluživanja (catering);**

Ova izmjena se odnosi na ugostiteljske usluge gdje je do sada postojeća odredba 6a obrisana, koja je regulisala pružanje usluga u restoranima i objektima u kojima se pružaju catering usluge, ali je donijeta nova odredba koja će tek početi da se primjenjuje od 01. januara 2024. godine, kojom je utvrđeno da se PDV obračunava i plaća po sniženoj stopi od 7% od prometa proizvoda, usluga i uvoza za usluge pripremanja i usluživanja hrane, bezalkoholnih negaziranih pića u restoranima i objektima bez usluživanja (catering).

Osnovna razlika između obrisane i nove donešene odredbe jeste da se nova primjenjuje od 01.01.2024. godine i da je u novoj odredbi izbrisano da je flaširana voda za piće 7% kod restorana i catering objekata.

Druga isto vrlo bitna izmjena se odnosi na postojeću važeću odredbu za usluge pripremanja i usluživanja hrane, pića, gaziranih pića sa dodatkom šećera i kafe u objektima za pružanje ugostiteljskih usluga, jeste to da se njeno vrijeme primjene ograničava do 31.12.2023. godine.

***Uporedna tabela u cilju lakšeg uočavanja novina i objašnjavanja osnovnih pravnih instituta***

|  |  |  |  |
| --- | --- | --- | --- |
| Član | **Važeće odredbe** | **Izmjene** (03/23 od 10.01.2023) | **Pojašnjenje** |
| Izmjena član 4 | **Promet proizvoda**  **Član 4**  (1) Promet proizvoda predstavlja prenos prava raspolaganja pokretnim, odnosno nepokretnim stvarima, ako ovim zakonom nije drukčije određeno.  (2) Prometom proizvoda, u smislu stava 1 ovog člana, smatra se i:  1) promet proizvoda obavljen uz naknadu na osnovu propisa državnog organa, odnosno organa lokalne samouprave;  2) prodaja proizvoda po ugovoru na osnovu kojeg se prilikom kupovine, odnosno prodaje tih proizvoda plaća provizija;  3) prodaja proizvoda na osnovu ugovora o zakupu proizvoda na određeno vrijeme, odnosno na osnovu kupoprodajnog ugovora sa odloženim plaćanjem, kojim se određuje da se (u redovnim okolnostima i redovnom protoku događaja) prenos svojine vrši najkasnije prilikom plaćanja (isplate) zadnje rate;  4) prodaja novoizgrađenih objekata i prenos stvarnih prava i udjela na nepokretnostima koji imaocu (vlasniku) daju svojinsko pravo, odnosno pravo posjeda (državine) na nepokretnosti ili dijelu nepokretnosti;  5) raspolaganje poslovnim sredstvima poreskog obveznika od strane drugog lica, uključujući likvidacionog i stečajnog upravnika i staraoca (tutora);  6) promet električne energije, plina i energije za zagrijavanje, zamrzavanje i hlađenje;  7) upotreba proizvoda poreskog obveznika u neposlovne svrhe;  8) razmjena proizvoda.  (3) Prometom proizvoda iz stava 2 tačka 1) ovog člana smatra se:  1) sticanje svojinskog prava na proizvode od strane ili za račun države ili lokalne samouprave, na osnovu zakona;  2) oduzimanje svojinskog prava na proizvode od nekog lica na osnovu zakona.  (4) Prometom proizvoda, u smislu ovog člana, ne smatra se promet zemljišta (poljoprivrednog, građevinskog, izgrađenog i neizgrađenog) i promet upotrebljavanih putničkih automobila, motocikala i plovnih objekata, za koje poreski obveznik pri nabavci nije imao pravo na odbitak ulaznog PDV. | **Promet proizvoda**  **Član 4**  (1) Promet proizvoda predstavlja prenos prava raspolaganja pokretnim, odnosno nepokretnim stvarima, ako ovim zakonom nije drukčije određeno.  (2) Prometom proizvoda, u smislu stava 1 ovog člana, smatra se i:  1) promet proizvoda obavljen uz naknadu na osnovu propisa državnog organa, odnosno organa lokalne samouprave;  2) prodaja proizvoda po ugovoru na osnovu kojeg se prilikom kupovine, odnosno prodaje tih proizvoda plaća provizija;  3) prodaja proizvoda na osnovu ugovora o zakupu proizvoda na određeno vrijeme, odnosno na osnovu kupoprodajnog ugovora sa odloženim plaćanjem, kojim se određuje da se (u redovnim okolnostima i redovnom protoku događaja) prenos svojine vrši najkasnije prilikom plaćanja (isplate) zadnje rate;  4) prodaja novoizgrađenih objekata i prenos stvarnih prava i udjela na nepokretnostima koji imaocu (vlasniku) daju svojinsko pravo, odnosno pravo posjeda (državine) na nepokretnosti ili dijelu nepokretnosti;  5) raspolaganje poslovnim sredstvima poreskog obveznika od strane drugog lica, uključujući likvidacionog i stečajnog upravnika i staraoca (tutora), kao i lica zaposlena kod poreskog obveznika, kada se može odbiti ulazni PDV na ta sredstva ili njihove sastavne djelove;  6) promet prirodnog gasa, električne energije i energije za grijanje ili hlađenje;  7) upotreba proizvoda poreskog obveznika ili lica zaposlenih kod poreskog obveznika u neposlovne svrhe, kada se može odbiti ulazni PDV na te proizvode;  8) razmjena proizvoda.  (3) Prometom proizvoda iz stava 2 tačka 1) ovog člana smatra se:  1) sticanje svojinskog prava na proizvode od strane ili za račun države ili lokalne samouprave, na osnovu zakona;  2) oduzimanje svojinskog prava na proizvode od nekog lica na osnovu zakona.  (4) Prometom proizvoda, u smislu ovog člana, ne smatra se promet zemljišta (poljoprivrednog, građevinskog, izgrađenog i neizgrađenog) i promet upotrebljavanih putničkih automobila, motocikala i plovnih objekata, za koje poreski obveznik pri nabavci nije imao pravo na odbitak ulaznog PDV. | Ovim članom vrši se propisivanje prometa proizvoda pa su tačke 5,6,7 detaljnije objašnjene. |
| Član 6 | **Upotreba proizvoda sopstvene proizvodnje, promjena namjene i zadržavanje proizvoda nakon prestanka obavljanja djelatnosti**  **Član 6**  Prometom proizvoda obavljenim uz naknadu smatra se i:  1) uzimanje (korišćenje) proizvoda koje poreski obveznik proizvede, izgradi, preradi, pribavi, odnosno uveze u okviru obavljanja svoje poslovne aktivnosti ako se porez na dodatu vrijednost na takve proizvode, da su bili nabavljeni od drugog poreskog obveznika, ne bi mogao u cjelosti odbiti;  2) upotreba proizvoda za koje je ~~u cjelini ili djelimično~~ odbijen ulazni PDV koje poreski obveznik upotrijebi u svrhe za koje je ovim zakonom propisano oslobođenje od plaćanja PDV;  3) zadržavanje proizvoda za koje je u cjelosti ili djelimično odbijen ulazni PDV nakon prestanka obavljanja djelatnosti, odnosno po prestanku registracije. | **Upotreba proizvoda sopstvene proizvodnje, promjena namjene i zadržavanje proizvoda nakon prestanka obavljanja djelatnosti**  **Član 6**  Prometom proizvoda obavljenim uz naknadu smatra se i:  1) uzimanje (korišćenje) proizvoda koje poreski obveznik proizvede, izgradi, preradi, pribavi, odnosno uveze u okviru obavljanja svoje poslovne aktivnosti ako se porez na dodatu vrijednost na takve proizvode, da su bili nabavljeni od drugog poreskog obveznika, ne bi mogao u cjelosti odbiti;  2) upotreba proizvoda za koje je odbijen ulazni PDV koje poreski obveznik upotrijebi u svrhe za koje je ovim zakonom propisano oslobođenje od plaćanja PDV;  3) zadržavanje proizvoda od strane poreskog obveznika ili njegovog nasljednika, odnosno pravnog sljedbenika za koje je u cjelosti ili djelimično odbijen ulazni PDV nakon prestanka obavljanja oporezive djelatnosti, odnosno po prestanku registracije. | Ovim članom vrši se propisivanje upotrebe proizvoda sopstvene proizvodnje, promjena namjene i zadržavanje proizvoda nakon prestanka objavljanja djelatnosti, te su tačke 2 i 3 detaljnije objašnjene u odnosu na prethodni zakon. |
| Član 7 | **Promet imovine**  **Član 7**  (1) Prometom proizvoda, u smislu člana 4 ovog zakona, ne smatra se prenos cjelokupne imovine ili dijela imovine sa ili bez naknade ili kao ulog, ukoliko sticatelj imovine koji je poreski obveznik ili je izvršenjem prenosa postao poreski obveznik nastavi da obavlja istu djelatnost. U tom slučaju smatra se da sticatelj imovine stupa na mjesto njenog prenosioca.  (2) Sticatelj imovine iz stava 1 ovog člana dužan je da za stečene nepokretnosti izvrši ispravku ulaznog PDV, na način utvrđen članom 39 ovog zakona. | **Promet imovine**  **Član 7**  (1) Prometom proizvoda, u smislu člana 4 ovog zakona, ne smatra se prenos cjelokupne imovine ili dijela imovine sa ili bez naknade ili kao ulog, ukoliko sticatelj imovine koji je poreski obveznik ili je izvršenjem prenosa postao poreski obveznik nastavi da obavlja oporezivu djelatnost. U tom slučaju smatra se da sticatelj imovine stupa na mjesto njenog prenosioca.  (2) Sticatelj imovine iz stava 1 ovog člana dužan je da za stečene nepokretnosti izvrši ispravku ulaznog PDV, na način utvrđen članom 39 ovog zakona. | Kod ovoga člana pojam djelatnosti je preciziran na način da se smatra „oporeziva djelatnost“. |
| Član 12 | **III PORESKI DUŽNIK**  **Član 12**  Poreski dužnik PDV je:  1) poreski obveznik koji izvrši promet proizvoda, odnosno usluga, na koji se obračunava i plaća PDV;  2) poreski zastupnik koga imenuje poreski obveznik koji nema sjedište, poslovnu jedinicu, stalno, odnosno uobičajeno prebivalište u Crnoj Gori (u daljem tekstu: poreski obveznik koji nema sjedište u Crnoj Gori), ako izvrši promet proizvoda, odnosno usluga u Crnoj Gori. Ako poreski obveznik koji nema sjedište u Crnoj Gori ne imenuje poreskog zastupnika, PDV plaća primalac proizvoda, odnosno usluga;  3) Briše se. (Zakon o izmjenama i dopunama Zakona o porezu na dodatu vrijednost, "Sl. list CG", br. 9/15)  4) svako lice, koje na računu ili drugoj ispravi (dokumentu), koji služi kao račun, iskaže PDV koji po ovom zakonu nije smio iskazati;  5) lice koje uvozi proizvode, odnosno primalac proizvoda prilikom uvoza. | **III PORESKI DUŽNIK**  **Član 12**  Poreski dužnik PDV je:  1) poreski obveznik koji izvrši promet proizvoda, odnosno usluga, na koji se obračunava i plaća PDV;  2) poreski zastupnik koga imenuje poreski obveznik koji nema sjedište, poslovnu jedinicu, stalno, odnosno uobičajeno prebivalište u Crnoj Gori (u daljem tekstu: poreski obveznik koji nema sjedište u Crnoj Gori), ako izvrši promet proizvoda, odnosno usluga u Crnoj Gori. Ako poreski obveznik koji nema sjedište u Crnoj Gori ne imenuje poreskog zastupnika, PDV plaća primalac proizvoda, odnosno usluga;  3) Briše se. (Zakon o izmjenama i dopunama Zakona o porezu na dodatu vrijednost, "Sl. list CG", br. 9/15)  4) svako lice, koje na računu ili drugoj ispravi (dokumentu), koji služi kao račun, iskaže PDV koji po ovom zakonu nije smio iskazati;  5) lice koje uvozi proizvode, odnosno primalac proizvoda prilikom uvoza;  6) poreski zastupnik kojeg je dužno da imenuje lice koje nema sjedište, stalnu poslovnu jedinicu, odnosno prebivalište ili boravište u Crnoj Gori, a koje obavlja međunarodni drumski prevoz putnika;  7) poreski obveznik kome je djelatnost kupovina i prodaja prirodnog gasa, električne energije i energije za grijanja ili hlađenja i čija je lična potrošnja tih proizvoda zanemarljiva i koji je upisan u poreski registar za PDV (u daljem tekstu: lice koje vrši veleprodaju energenata), i to:  - učesnik na veleprodajnom tržištu električne energije u skladu sa zakonom kojim se uređuje energetika,  - lice koje je nabavilo prirodni gas, električnu energiju i energiju za grijanje ili hlađenje iz člana 15a stav 1 ovog zakona, od drugog obveznika PDV, radi dalje prodaje;  8) lice koje vrši kupovinu prirodnog gasa, električne energije i energije za grijanje ili hlađenje za sopstvene potrebe i koje je upisano u poreski registar za PDV. | Uvođenje novih poreskih dužnika PDV-a obilježenih crvenom bojom. |
| Član 15 | **Mjesto prometa proizvoda**  **Član 15**  Mjestom u kojem je izvršen promet proizvoda smatra se:  1) mjesto u kome se proizvod nalazi u momentu otpreme ili prevoza. Ako otprema, odnosno prevoz proizvoda započne izvan Crne Gore, smatra se da ih je uvoznik obavio u Crnoj Gori;  2) mjesto u kome je proizvod instaliran, odnosno sastavljen, ako taj proizvod instalira, odnosno sastavlja isporučilac ili neko drugo lice u ime ili za račun tog isporučioca;  3) mjesto u kome se proizvod nalazi u trenutku obavljenog prometa, ako se promet proizvoda izvrši bez otpreme, odnosno prevoza;  ~~4) mjesto prijema električne energije, plina i energije za zagrijavanje, zamrzavanje i hlađenje.~~ | **Mjesto prometa proizvoda**  **Član 15**  Mjestom u kojem je izvršen promet proizvoda smatra se:  1) mjesto u kome se proizvod nalazi u momentu otpreme ili prevoza. Ako otprema, odnosno prevoz proizvoda započne izvan Crne Gore, smatra se da ih je uvoznik obavio u Crnoj Gori;  2) mjesto u kome je proizvod instaliran, odnosno sastavljen, ako taj proizvod instalira, odnosno sastavlja isporučilac ili neko drugo lice u ime ili za račun tog isporučioca;  3) mjesto u kome se proizvod nalazi u trenutku obavljenog prometa, ako se promet proizvoda izvrši bez otpreme, odnosno prevoza. | Vrši se brisanje mjesto prijema električne energije, plina i energije za zagrijavanje, zamrzavanje i hlađenje kod mjesta prometa proizvoda. |
| Član 15a | **Novi član** | **Mjesto prometa prirodnog gasa, električne energije i energije za grijanje ili hlađenje**  **Član 15a**  (1) Mjesto u kojem je izvršen promet prirodnog gasa, električne energije i energije za grijanje ili hlađenje smatra se:  - mjesto isporuke prirodnog gasa preko sistema za prirodni gas koji se nalazi na teritoriji Crne Gore ili mreže priključene na taj sistem, isporuke električne energije i isporuke energije za grijanje ili hlađenje preko mreža za grijanje ili hlađenje lica koje vrši veleprodaju energenata,  - sjedište lica koje vrši veleprodaju energenata, odnosno prebivalište ili boravište lica za koje se ti proizvodi isporučuju,  - mjesto isporuke gdje lice kojem se isporučuju ti proizvodi upotrebljava te proizvode, ako nijesu obuhvaćeni isporukom u smislu al. 1 i 2 ovog stava.  (2) Ako lice iz stava 1 alineja 3 ovog člana ne potroši isporučene proizvode u potpunosti, smatra se daje mjesto isporuke tih proizvoda mjesto iz stava 1 alineja 2 ovog člana. | Novi član koji reguliše mjesto prometa prirodnog gasa, električne energije i energije za grijanje ili hlađenje. |
| Član 17 | **Mjesto prometa usluga**  **Član 17**  (1) Mjestom prometa usluga koje se pružaju poreskom obvezniku, smatra se mjesto u kojem primalac usluga ima sjedište ili stalnu poslovnu jedinicu, ako se promet usluga vrši u stalnoj poslovnoj jedinici koja se ne nalazi u mjestu sjedišta primaoca usluga, odnosno mjesto u kojem primalac usluga ima prebivalište ili boravište.  (2) Za svrhu određivanja mjesta pružanja usluge poreskim obveznikom iz stava 1 ovog člana smatra se:  1) svako lice koje obavlja djelatnost trajno;  2) pravna lica, državni organi, organizacije i organi jedinice lokalne samouprave i druga javno pravna tijela u skladu sa ovim zakonom;  3) strana pravna lica.  (3) Mjestom prometa usluga koje se pružaju licu koje nije poreski obveznik, smatra se mjesto u kojem pružalac usluga ima sjedište ili stalnu poslovnu jedinicu, ako se promet usluga vrši iz stalne poslovne jedinice koja se ne nalazi u mjestu sjedišta pružaoca usluga, odnosno mjesto u kojem pružalac usluga ima prebivalište ili boravište.  (4) Izuzetno od stava 1 ovog člana, mjestom izvršenog prometa usluga smatra se:  1) mjesto u kome se nepokretnost nalazi, ako se usluga pruža neposredno u vezi sa nepokretnošću, uključujući i usluge posredovanja u prometu nepokretnosti, procjene vrijednosti nepokretnosti, pripremnih radova u građevinarstvu (usluge arhitekata i nadzora i sl.);  2) put ili dio puta u Crnoj Gori kojim se vrši usluga prevoza, ako se usluga prevoza ne pruža samo u Crnoj Gori (već i u inostranstvu), ovaj zakon se primjenjuje samo na dio usluge prevoza koji se obavlja u Crnoj Gori;  3) mjesto u kojem je usluga stvarno izvršena ako se radi o:  a) uslugama koje se odnose na pristup kulturnim, umjetničkim, naučnim, obrazovnim, sportskim, zabavnim i drugim sličnim događajima (sajmovi, izložbe i slično) uključujući i pomoćne usluge u vezi sa prisustvovanjem na tim događajima kao i usluge organizatora tih događaja, pruženih licu koje nije poreski obveznik;  b) pomoćnim prevoznim uslugama, kao što su usluge: utovara, istovara, pretovara, skladištenja i druge usluge koje su na uobičajen način povezane sa prevozom pruženih licu koje nije poreski obveznik;  c) uslugama pružanja stručnih mišljenja u vezi procjene vrijednosti pokretnih stvari, odnosno radova na pokretnim stvarima pruženih licu koje nije poreski obveznik;  d) uslugama prodaje jela i pića za konzumaciju na licu mjesta, osim ako se te usluge pružaju na plovnim objektima, vazduhoplovima i vozovima, u kom slučaju se mjestom pružanja usluga prodaje jela i pića za konzumaciju smatra mjesto početka prevoza putnika;  4) mjesto u kojem se prevozno sredstvo stvarno daje na korišćenje (iznajmljivanje) primaocu usluga, na neprekidni vremenski period do 30 dana, a ako se radi o plovnim objektima do 90 dana;  5) mjesto iznajmljivanja prevoznih sredstava, osim iz tačke 4 ovog stava, licu koje nije poreski obveznik, smatra se mjesto u kojem to lice ima sjedište, prebivalište ili boravište;  6) mjesto u kojem primalac usluga koji nije poreski obveznik ima sjedište, prebivalište ili boravište za pružanje usluga:  a) prenosa, ustupanja i korišćenja autorskih prava, patenata, licenci, zaštitnih znakova i drugih prava intelektualne svojine;  b) telekomunikacija;  c) oglašavanja;  d) koje pružaju savjetnici, inženjeri, advokati, revizori i slične usluge, kao i usluge prevodilaca za prevođenje, uključujući i prevođenje u pisanom obliku;  e) obrade podataka i ustupanja, odnosno davanja informacija, uključujući i informacije o poslovnim postupcima i iskustvu;  f) preuzimanja obaveze da se u potpunosti ili djelimično odustane od obavljanja neke aktivnosti ili od korišćenja nekog prava;  g) bankarskog i finansijskog poslovanja i poslovanja u oblasti osiguranja, uključujući reosiguranje, osim iznajmljivanja sefova;  h) posredovanja u zapošljavanju;  i) iznajmljivanja pokretnih stvari, osim prevoznih sredstava;  j) omogućavanja pristupa mreži prirodnog gasa, mreži za prenos električne energije i mreži za grijanje, odnosno hlađenje, transporta i distribucije putem tih mreža, kao i drugih usluga koje su neposredno povezane sa tim uslugama;  k) radijskog i televizijskog emitovanja; i  l) pruženih elektronskim putem.  (5) Mjesto u kojem je izvršena usluga posredovanja kod prometa usluga koja se pruža licu koje nije poreski obveznik, je mjesto u kojem je izvršen promet usluga.  (6) Mjesto prometa usluge posredovanja koja se pruža poreskom obvezniku, osim usluga posredovanja iz stava 4 tačka 1 ovog člana, određuje se u skladu sa stavom 1 ovog člana.  (7) Telekomunikacionim uslugama, u smislu ovog zakona, smatraju se usluge koje se odnose na prenos, emitovanje ili prijem signala, riječi, slike i zvuka ili drugih informacija putem žice, radija, optičkih ili drugih elektromagnetnih sistema, prenos prava za korišćenje kapaciteta prenosnih sistema, kao usluge koje omogućavaju pristup informacionoj mreži drugih država.  (8) Pod uslugama pruženim elektronskim putem u smislu ovog zakona, smatraju se usluge koje se odnose na isporuku web sadržaja, smještaj web sadržaja, daljinsko održavanje programa i opreme, računarskih programa i njihovo ažuriranje, slika, tekstova i informacija te omogućavanje pristupa bazama podataka, muzike, filmova i igara, uključujući igre na sreću kao i emitovanje političkih, kulturnih, umjetničkih, sportskih, naučnih i zabavnih programa i priredbi i učenje na daljinu.  (9) Radi izbjegavanja dvostrukog oporezivanja, odnosno neoporezivanja, Ministarstvo finansija može, za usluge iz st. 1 i 3 i stava 4 tačka 6 ovog člana i usluge davanja u zakup prevoznih sredstava, mjestom izvršenog prometa da odredi i mjesto u kojem se usluga iskoristi, odnosno mjesto u kome se usluga izvrši. | **Mjesto prometa usluga**  **Član 17**  (1) Mjestom prometa usluga koje se pružaju poreskom obvezniku, smatra se mjesto u kojem primalac usluga ima sjedište ili stalnu poslovnu jedinicu, ako se promet usluga vrši u stalnoj poslovnoj jedinici koja se ne nalazi u mjestu sjedišta primaoca usluga, odnosno mjesto u kojem primalac usluga ima prebivalište ili boravište.  (2) Za svrhu određivanja mjesta pružanja usluge poreskim obveznikom iz stava 1 ovog člana smatra se:  1) svako lice koje obavlja djelatnost trajno;  2) pravna lica, državni organi, organizacije i organi jedinice lokalne samouprave i druga javno pravna tijela u skladu sa ovim zakonom;  3) strana pravna lica.  (3) Mjestom prometa usluga koje se pružaju licu koje nije poreski obveznik, smatra se mjesto u kojem pružalac usluga ima sjedište ili stalnu poslovnu jedinicu, ako se promet usluga vrši iz stalne poslovne jedinice koja se ne nalazi u mjestu sjedišta pružaoca usluga, odnosno mjesto u kojem pružalac usluga ima prebivalište ili boravište.  (4) Izuzetno od stava 1 ovog člana, mjestom izvršenog prometa usluga smatra se:  1) mjesto u kome se nepokretnost nalazi, ako se usluga pruža neposredno u vezi sa nepokretnošću, uključujući i usluge posredovanja u prometu nepokretnosti, procjene vrijednosti nepokretnosti, pripremnih radova u građevinarstvu (usluge arhitekata i nadzora i sl.);  2) put ili dio puta kojim se vrši usluga prevoza:  a) putniku, ako se usluga prevoza tog putnika pruža unutar ili van Crne Gore;  b) licu koje nije poreski obveznik, ako se usluga prevoza proizvoda pruža unutar ili van Crne Gore;  3) mjesto u kojem je usluga stvarno izvršena ako se radi o:  a) uslugama koje se odnose na pristup kulturnim, umjetničkim, naučnim, obrazovnim, sportskim, zabavnim i drugim sličnim događajima (sajmovi, izložbe i slično) uključujući i pomoćne usluge u vezi sa prisustvovanjem na tim događajima kao i usluge organizatora tih događaja, pruženih licu koje nije poreski obveznik;  b) pomoćnim prevoznim uslugama, kao što su usluge: utovara, istovara, pretovara, skladištenja i druge usluge koje su na uobičajen način povezane sa prevozom pruženih licu koje nije poreski obveznik;  c) uslugama pružanja stručnih mišljenja u vezi procjene vrijednosti pokretnih stvari, odnosno radova na pokretnim stvarima pruženih licu koje nije poreski obveznik;  d) uslugama prodaje jela i pića za konzumaciju na licu mjesta, osim ako se te usluge pružaju na plovnim objektima, vazduhoplovima i vozovima, u kom slučaju se mjestom pružanja usluga prodaje jela i pića za konzumaciju smatra mjesto početka prevoza putnika;  4) mjesto u kojem se prevozno sredstvo stvarno daje na korišćenje (iznajmljivanje) primaocu usluga, na neprekidni vremenski period do 30 dana, a ako se radi o plovnim objektima do 90 dana;  5) mjesto iznajmljivanja prevoznih sredstava, osim iz tačke 4 ovog stava, licu koje nije poreski obveznik, smatra se mjesto u kojem to lice ima sjedište, prebivalište ili boravište;  6) mjesto u kojem primalac usluga koji nije poreski obveznik ima sjedište, prebivalište ili boravište za pružanje usluga:  a) prenosa, ustupanja i korišćenja autorskih prava, patenata, licenci, zaštitnih znakova i drugih prava intelektualne svojine;  b) telekomunikacija;  c) oglašavanja;  d) koje pružaju savjetnici, inženjeri, advokati, revizori i slične usluge, kao i usluge prevodilaca za prevođenje, uključujući i prevođenje u pisanom obliku;  e) obrade podataka i ustupanja, odnosno davanja informacija, uključujući i informacije o poslovnim postupcima i iskustvu;  f) preuzimanja obaveze da se u potpunosti ili djelimično odustane od obavljanja neke aktivnosti ili od korišćenja nekog prava;  g) bankarskog i finansijskog poslovanja i poslovanja u oblasti osiguranja, uključujući reosiguranje, osim iznajmljivanja sefova;  h) posredovanja u zapošljavanju;  i) iznajmljivanja pokretnih stvari, osim prevoznih sredstava;  j) omogućavanja pristupa mreži prirodnog gasa, mreži za prenos električne energije i mreži za grijanje, odnosno hlađenje, transporta i distribucije putem tih mreža, kao i drugih usluga koje su neposredno povezane sa tim uslugama;  k) radijskog i televizijskog emitovanja; i  l) pruženih elektronskim putem.  (5) Mjesto u kojem je izvršena usluga posredovanja kod prometa usluga koja se pruža licu koje nije poreski obveznik, je mjesto u kojem je izvršen promet usluga.  (6) Mjesto prometa usluge posredovanja koja se pruža poreskom obvezniku, osim usluga posredovanja iz stava 4 tačka 1 ovog člana, određuje se u skladu sa stavom 1 ovog člana.  (7) Telekomunikacionim uslugama, u smislu ovog zakona, smatraju se usluge koje se odnose na prenos, emitovanje ili prijem signala, riječi, slike i zvuka ili drugih informacija putem žice, radija, optičkih ili drugih elektromagnetnih sistema, prenos prava za korišćenje kapaciteta prenosnih sistema, kao usluge koje omogućavaju pristup informacionoj mreži drugih država.  (8) Pod uslugama pruženim elektronskim putem u smislu ovog zakona, smatraju se usluge koje se odnose na isporuku web sadržaja, smještaj web sadržaja, daljinsko održavanje programa i opreme, računarskih programa i njihovo ažuriranje, slika, tekstova i informacija te omogućavanje pristupa bazama podataka, muzike, filmova i igara, uključujući igre na sreću kao i emitovanje političkih, kulturnih, umjetničkih, sportskih, naučnih i zabavnih programa i priredbi i učenje na daljinu.  (9) Radi izbjegavanja dvostrukog oporezivanja, odnosno neoporezivanja, za usluge iz st. 1 i 3 i stava 4 tačka 6 ovog člana i usluge davanja u zakup prevoznih sredstava, mjestom izvršenog prometa usluga u kojem se ta usluga koristi, odnosno izvršava smatra se mjesto prometa usluga:  1) van Crne Gore ako su usluge pružene u Crnoj Gori, a stvarno se koriste van Crne Gore;  2) unutar Crne Gore ako su usluge pružene van Crne Gore, a stvarno se koriste u Crnoj Gori. | Reguliše se mjesto prometa usluga bliže utvđeno u stavu 4 tačka 2, kao i stav 9 koji reguliše detaljnije izbjegavanje dvostrukog oporezivanja. |
| Član 24a | **Snižena stopa**  **Član 24a**  (1) PDV se obračunava i plaća po sniženoj stopi od 7% od prometa proizvoda, usluga i uvoza proizvoda, i to:  1) osnovnih proizvoda za ljudsku ishranu:  - mlijeko i mliječni proizvodi,  - hrana za odojčad,  - mast,  - ulje, osim ulja dobijenog od suncokreta,  - meso,  - jaja,  - šećer, i  - so;  1a) osnovnih proizvoda za ljudsku ishranu (hljeb, brašno, mlijeko i mliječni proizvodi, hrana za odojčad, mast, ulje, meso, jaja i šećer);  2) lijekova, uključujući i lijekove za upotrebu u veterini, osim lijekova iz člana 25 stav 1 tačka 9 ovog zakona;  3) ortotičkih i protetičkih sredstava, kao i medicinskih sredstava koja se hirurški ugrađuju u organizam, osim medicinskih sredstava iz člana 25 stav 1 tačka 9 ovog zakona;  4) udžbenika i nastavnih sredstava;  5) knjiga, monografskih i serijskih publikacija;  6) usluga smještaja u hotelima, motelima, turističkim naseljima, pansionima, kampovima, turističkim apartmanima i vilama;  ~~6a) usluga pripremanja i usluživanja hrane, flaširane vode za piće i bezalkoholnih negaziranih pića u restoranima i objektima u kojima se pružaju catering usluge;~~  6b) usluga pripremanja i usluživanja hrane, pića i napitaka, osim alkoholnih pića, gaziranih pića sa dodatkom šećera i kafe u objektima za pružanje ugostiteljskih usluga;  7) vode za piće, osim flaširane;  8) dnevne i periodične štampe, osim štampe koja u cjelini ili većim dijelom uključuje reklamne sadržaje;  9) usluga javnog prevoza putnika i njihovog ličnog prtljaga;  10) usluga javne higijene;  11) pogrebnih usluga i proizvoda povezanih sa tim uslugama;  12) autorskih prava i usluga iz oblasti obrazovanja, književnosti i umjetnosti;  13) autorskih prava iz oblasti nauke i umjetničkih predmeta, zbirki i antikviteta iz člana 45 ovog zakona;  14) usluga koje se naplaćuju putem ulaznica za bioskopske i pozorišne predstave, koncerte, muzeje, sajmove, zabavne parkove, izložbe, zoološke vrtove i slične kulturne i sportske priredbe, osim onih za koje je propisano oslobođenje od plaćanja PDV;  15) usluga upotrebe sportskih objekata u neprofitne svrhe;  15a) servisnih usluga koje se pružaju u marinama;  15b) Briše se. (Zakon o izmjeni Zakona o porezu na dodatu vrijednost, "Sl. list CG", br. 1/17)  16) hrane za životinje, sredstava za ishranu bilja, sredstava za zaštitu bilja, sjemenskog i sadnog materijala i živih životinja;  17) pelet za grijanje (ogrijev na biomasu, pelet, briket);  18) menstrualnih proizvoda;  19) pelene za bebe.  (2) Proizvodi, odnosno usluge iz stava 1 tač. 1, 1a, 3 do 6a, 15, 15a, 16 i 18 ovog člana, bliže će se urediti propisom Ministarstva finansija. | **Snižena stopa**  **Član 24a**  (1) PDV se obračunava i plaća po sniženoj stopi od 7% od prometa proizvoda, usluga i uvoza proizvoda, i to:  1) osnovnih proizvoda za ljudsku ishranu:  - mlijeko i mliječni proizvodi,  - hrana za odojčad,  - mast,  - ulje, osim ulja dobijenog od suncokreta,  - meso,  - jaja,  - šećer, i  - so;  1a) osnovnih proizvoda za ljudsku ishranu (hljeb, brašno, mlijeko i mliječni proizvodi, hrana za odojčad, mast, ulje, meso, jaja i šećer);  2) lijekova, uključujući i lijekove za upotrebu u veterini, osim lijekova iz člana 25 stav 1 tačka 9 ovog zakona;  3) ortotičkih i protetičkih sredstava, kao i medicinskih sredstava koja se hirurški ugrađuju u organizam, osim medicinskih sredstava iz člana 25 stav 1 tačka 9 ovog zakona;  4) udžbenika i nastavnih sredstava;  5) knjiga, monografskih i serijskih publikacija;  6) usluga smještaja u hotelima, motelima, turističkim naseljima, pansionima, kampovima, turističkim apartmanima i vilama;  6a) Briše se. (Zakon o izmjenama i dopunama Zakona o porezu na dodatu vrijednost, "Sl. list CG", br. 3/23)  6b) usluga pripremanja i usluživanja hrane, pića i napitaka, osim alkoholnih pića, gaziranih pića sa dodatkom šećera i kafe u objektima za pružanje ugostiteljskih usluga;  6c) usluga pripremanja i usluživanja hrane, bezalkoholnih negaziranih pića u restoranima i objektima bez usluživanja (catering);  7) vode za piće, osim flaširane;  8) dnevne i periodične štampe, osim štampe koja u cjelini ili većim dijelom uključuje reklamne sadržaje;  9) usluga javnog prevoza putnika i njihovog ličnog prtljaga;  10) usluga javne higijene;  11) pogrebnih usluga i proizvoda povezanih sa tim uslugama;  12) autorskih prava i usluga iz oblasti obrazovanja, književnosti i umjetnosti;  13) autorskih prava iz oblasti nauke i umjetničkih predmeta, zbirki i antikviteta iz člana 45 ovog zakona;  14) usluga koje se naplaćuju putem ulaznica za bioskopske i pozorišne predstave, koncerte, muzeje, sajmove, zabavne parkove, izložbe, zoološke vrtove i slične kulturne i sportske priredbe, osim onih za koje je propisano oslobođenje od plaćanja PDV;  15) usluga upotrebe sportskih objekata u neprofitne svrhe;  15a) servisnih usluga koje se pružaju u marinama;  15b) Briše se. (Zakon o izmjeni Zakona o porezu na dodatu vrijednost, "Sl. list CG", br. 1/17)  16) hrane za životinje, sredstava za ishranu bilja, sredstava za zaštitu bilja, sjemenskog i sadnog materijala i živih životinja;  17) pelet za grijanje (ogrijev na biomasu, pelet, briket);  18) menstrualnih proizvoda;  19) pelene za bebe;  20) solarni paneli (ploče).  (2) Proizvodi, odnosno usluge iz stava 1 ovog člana, bliže će se urediti propisom Ministarstva finansija. | Ova izmjena se odnosi na ugostiteljske usluge gdje je do sada postojeća odredba 6a obrisana, koja je regulisala pružanje usluga u restoranima i objektima u kojima se pružaju catering usluge, ali je donijeta nova odredba koja će tek početi da se primjenjuje od 01. januara 2024. godine, kojom je utvrđeno da se PDV obračunava i plaća po sniženoj stopi od 7% od prometa proizvoda, usluga i uvoza za usluge pripremanja i usluživanja hrane, bezalkoholnih negaziranih pića u restoranima i objektima bez usluživanja (catering). Osnovna razlika između obrisane i nove donešene odredbe jeste da se nova primjenjuje od 01.01.2024. godine i da je u novoj odredbi izbrisano da je flaširana voda za piće 7% kod restorana i catering objekata.  Druga isto vrlo bitna izmjena se odnosi na postojeću važeću odredbu za usluge pripremanja i usluživanja hrane, pića, gaziranih pića sa dodatkom šećera i kafe u objektima za pružanje ugostiteljskih usluga, jeste to da se njeno vrijeme primjene ograničava do 31.12.2023. godine. |
| NOVO  Član 25 | / | Nulta stopa  Član 25  (1) PDV se plaća po stopi od 0 % na:  5a) usluge omogućavanja pristupa i korišćenja sistema koje vrši posrednik za račun operatora sistema za prenos prirodnog gasa, električne energije i energije za grijanje ili hlađenje; | Osnovna novina jeste ta da se usluge omogućavanja pristupa i korišćenja sistema koje vrši posrednik za račun operatora sistema za prenos prirodnog gasa, električne energije i energije za grijanje ili hlađenje, PDV plaća po stopi od 0%. |
| Član 28 | / | **Oslobođenja kod uvoza proizvoda**  **Član 28**  (1) Plaćanja PDV su oslobođeni:  11a) uvoz:  - prirodnog gasa preko sistema za prirodni gas ili preko mreže priključene na taj sistem,  - prirodnog gasa koji se puni iz plovila za prevoz prirodnog gasa u sistem za prirodni gas ili u mrežu proizvodnih gasovoda,  - električne energije preko mreže za prenos električne energije i energije za grijanje ili hlađenje preko mreže za grijanje hlađenje; | Osim do sada važećih odredbi kojim se reguliše oslobađanje kod uvoza proizvoda, dodaje se navedeni stav koji je takođe oslobođen plaćanja PDV-a. |
| Član 31 | **Obaveza izdavanja računa**  **Član 31**  (1) Poreski obveznik je dužan da za izvršeni promet proizvoda, odnosno usluga izda račun ili drugi dokumenat koji služi kao račun (u daljem tekstu: račun). Račun se izdaje u dva primjerka, od kojih original zadržava kupac, a kopiju zadržava isporučilac proizvoda, odnosno usluga.  (2) Poreski obveznik je dužan izdati račun i za svako predplaćanje (pretplatu, avans) koje primi prije izvršenog prometa proizvoda, odnosno usluga, kao i za svaku naknadnu promjenu poreske osnovice.  (3) Račun je svaki dokument koji izda poreski obveznik ili drugo lice po njegovom nalogu, bez obzira na to u kakvom obliku i pod kakvim nazivom je izdat, na kome je zaračunat promet proizvoda, odnosno usluga.  (4) U slučaju razmjene proizvoda, odnosno usluga svaki učesnik u razmjeni je dužan da izda račun.  (5) Ako poreski obveznik na računu za izvršen promet proizvoda, odnosno usluga iskaže viši iznos PDV nego što je dužan po zakonu, mora taj viši iznos platiti, osim u slučajevima iz člana 20 stav 9 ovog zakona.  (6) Poreski obveznik može da izda račun u elektronskom obliku uz prethodnu saglasnost primaoca računa, ~~u skladu sa zakonom kojim se uređuje elektronski dokument.~~ | **Obaveza izdavanja računa**  **Član 31**  (1) Poreski obveznik je dužan da za izvršeni promet proizvoda, odnosno usluga izda račun ili drugi dokumenat koji služi kao račun (u daljem tekstu: račun). Račun se izdaje u dva primjerka, od kojih jedan zadržava kupac, a drugi zadržava isporučilac proizvoda, odnosno usluga.  (2) Poreski obveznik je dužan izdati račun i za svako predplaćanje (pretplatu, avans) koje primi prije izvršenog prometa proizvoda, odnosno usluga, kao i za svaku naknadnu promjenu poreske osnovice.  (3) Račun je svaki dokument koji izda poreski obveznik ili drugo lice po njegovom nalogu, bez obzira na to u kakvom obliku i pod kakvim nazivom je izdat, na kome je zaračunat promet proizvoda, odnosno usluga.  (4) U slučaju razmjene proizvoda, odnosno usluga svaki učesnik u razmjeni je dužan da izda račun.  (5) Ako poreski obveznik na računu za izvršen promet proizvoda, odnosno usluga iskaže viši iznos PDV nego što je dužan po zakonu, mora taj viši iznos platiti, osim u slučajevima iz člana 20 stav 9 ovog zakona.  (6) Poreski obveznik može da izda račun u elektronskom obliku uz prethodnu saglasnost primaoca računa. | Izmjena ovog zakona je izvršena iz razloga što elektronski račun nema kopiju računa u elektronskom obliku, već je svaki elektronski račun originalan.  U stavu 9 je obrisana odredba koja kaže da se usklađuje sa zakonom kojim se uređuje elektronski dokument. |
| Član 32 | **Osnovni podaci koje sadrži račun izdat poreskom obvezniku i drugim licima**  **Član 32**  (1) Poreski obveznik koji isporučuje proizvode ili vrši usluge drugom poreskom obvezniku mora na računu navesti najmanje sledeće podatke:  1) mjesto, datum izdavanja i redni broj računa;  2) ime (naziv) i adresu poreskog obveznika koji obavlja promet (prodavca) i njegov PDV broj;  3) ime (naziv) i adresu primaoca proizvoda, odnosno korisnika usluga (kupca);  4) datum izvršenog prometa;  5) količinu i uobičajeni trgovački naziv isporučenih proizvoda, odnosno vrstu i količinu obavljenih usluga;  6) iznos naknade o izvršenom prometu bez PDV;  7) primijenjenu poresku stopu;  8) iznos obračunatog PDV;  9) ukupni iznos naknade o izvršenom prometu sa uključenim PDV;  ~~10) potpis i pečat izdavaoca računa.~~  (2) Ako se isporučuju proizvodi ili obavljaju usluge koje su oslobođene od plaćanja PDV ili se PDV obračunava po nultoj stopi, u računu treba navesti da PDV nije zaračunat, sa pozivom na član ovog zakona kojim je propisana nulta stopa, odnosno oslobođenje.  (3) U računu koji poreski obveznik izda drugim licima nije potrebno iskazivati podatke iz stava 1 tač. 3) i 6) ovog člana, ali je dužan iskazati prodajnu vrijednost proizvoda, odnosno usluga sa uključenim PDV i iznos uračunatog PDV.  (4) Poreski obveznik dužan je kupcu proizvoda, odnosno naručiocu usluga izdati račun, bez obzira da li je to kupac, odnosno naručilac zahtijevao. Kupac proizvoda, odnosno korisnik usluga dužan je račun zadržati neposredno po odlasku iz prodavnice, odnosno drugog poslovnog prostora i pokazati ga na zahtjev ovlašćenog lica poreskog organa.  (5) Obaveza izdavanja računa, u skladu sa st. 3 i 4 ovog člana, se ne odnosi na poljoprivredne proizvođače koji prodaju poljoprivredne proizvode na pijacama.  (6) Obaveza izdavanja računa, u skladu sa st. 3 i 4 ovog člana, se ne odnosi na prodaju duvanskih proizvoda, voznih karata i žetona u putničkom saobraćaju (voz, autobus, žičare), markica, taksi, vrijednosnih papira i obrazaca u poštanskom prometu, periodične štampe i prodaju na automatima. Podaci o prodaji se obezbjeđuju popisom početnih i konačnih zaliha, koji se vrši najmanje jednom u mjesecu.  (7) Poreski obveznik iz stava 4 ovog člana dužan je na svakom prodajnom mjestu vidno istaknuti obavještenje o obavezi izdavanja i uzimanja računa. | **Osnovni podaci koje sadrži račun izdat poreskom obvezniku i drugim licima**  **Član 32**  (1) Poreski obveznik koji isporučuje proizvode ili vrši usluge drugom poreskom obvezniku mora na računu navesti najmanje sledeće podatke:  1) datum izdavanja i redni broj računa;  2) ime (naziv) i adresu poreskog obveznika koji obavlja promet (prodavca) i njegov PDV broj;  3) ime (naziv) i adresu primaoca proizvoda, odnosno korisnika usluga (kupca);  4) datum izvršenog prometa;  5) količinu i uobičajeni trgovački naziv isporučenih proizvoda, odnosno vrstu i količinu obavljenih usluga;  6) iznos naknade o izvršenom prometu bez PDV;  7) primijenjenu poresku stopu;  8) iznos obračunatog PDV;  9) ukupni iznos naknade o izvršenom prometu sa uključenim PDV.  (2) Pored podataka iz stava 1 ovog člana poreski obveznik dužan je da na računu navede i druge podatke u skladu sa zakonom kojim se uređuje fiskalizacija.  (3) Ako se isporučuju proizvodi ili obavljaju usluge koje su oslobođene od plaćanja PDV ili se PDV obračunava po nultoj stopi, u računu treba navesti da PDV nije zaračunat, sa pozivom na član ovog zakona kojim je propisana nulta stopa, odnosno oslobođenje.  (4) U računu koji poreski obveznik izda drugim licima nije potrebno iskazivati podatke iz stava 1 tač. 3) i 6) ovog člana, ali je dužan iskazati prodajnu vrijednost proizvoda, odnosno usluga sa uključenim PDV i iznos uračunatog PDV.  (5) Poreski obveznik dužan je kupcu proizvoda, odnosno naručiocu usluga izdati račun, bez obzira da li je to kupac, odnosno naručilac zahtijevao. Kupac proizvoda, odnosno korisnik usluga dužan je račun zadržati neposredno po odlasku iz prodavnice, odnosno drugog poslovnog prostora i pokazati ga na zahtjev ovlašćenog lica poreskog organa, osim kada je račun izdat u elektronskom obliku.  (6) Obaveza izdavanja računa, u skladu sa st. 4 i 5 ovog člana, se ne odnosi na poljoprivredne proizvođače koji prodaju poljoprivredne proizvode na pijacama.  (7) Pored podataka iz st. 1 i 2 ovog člana u slučaju iz člana 12 stav 1 tač. 1, 2, 3, 4, 6 i 7 ovog zakona, poreski obveznik koji isporučuje proizvode ili obavlja usluge, na računu treba da navede i podatak: "prenos poreske obaveze".  (8) Poreski obveznik iz stava 5 ovog člana dužan je na svakom prodajnom mjestu vidno istaknuti obavještenje o obavezi izdavanja i uzimanja računa. | Kod člana koji reguliše obaveze za poreskog obaveznika koji isporučuje proizvode ili vrši usluge drugom poreskom obvezniku mora na računu navesti najmanje sledeće podate: datum izdavanja i redni broj računa, čime se briše prethodna obaveza a to je mjesto izdavanja računa.  Osim gore navedenog, briše se i obaveza: potpis i pečat izdavaoca računa.  Takođe je napomenuto da račun mora biti usklađen i sa zakonom kojim se uređuje fiskalizacija.  Kupac proizvoda, odnosno korisnik usluga dužan je račun zadržati neposredno po odlasku iz prodavnice, odnosno drugog poslovnog prostora i pokazati ga na zahtjev ovlašćenog lica poreskog organa, osim kada je račun izdat u elektronskom obliku.  Poreski obveznik koji isporučuje proizvode ili obavlja usluge, na računu treba da navede i podatak: "prenos poreske obaveze" |
| NOVO  Član 35a | / | **Podnošenje prijave za usluge međunarodnog drumskog prevoza putnika**  **Član 35a**  (1) Radi obavljanja djelatnosti međunarodnog drumskog prevoza putnika poreski obveznik koji nema sjedište, stalnu poslovnu jedinicu, odnosno prebivalište ili boravište u Crnoj Gori, dužan je da nadležnom poreskom organu, preko internet stranice tog organa, podnese prijavu za usluge međunarodnog drumskog prevoza putnika.  (2) Nadležni poreski organ dužan je da u roku od 48 časova od časa prijema prijave iz stava 1 ovog člana, elektronskim putem, poreskom obvezniku iz stava 1 ovog člana izda potvrdu o prijavi za usluge međunarodnog drumskog prevoza putnika.  (3) Poreski obveznik iz stava 1 ovog člana dužan je da, prilikom obavljanja međunarodnog drumskog prevoza putnika, ima potvrdu o prijavi za usluge međunarodnog drumskog prevoza putnika i rješenje iz člana 55 ovog zakona.  (4) Obrazac prijave iz stava 1 ovog člana urediće se propisom Ministarstva finansija. | Odredbe koje regulišu podnošenje prijave za usluge međunarodnog drumskog prevoza putnika i primjenjivaće se od 01. jula 2023. godine. |
| NOVO  Član 35b | / | **Prijava za obračun PDV**  **Član 35b**  (1) Poreski obveznik iz člana 35a stav 3 ovog zakona dužan je da prijavu za obračun PDV za poreski period u kome je pružio te usluge dostavi nadležnom poreskom organu u elektronskom ili pisanom obliku.  (2) Ako sa državom iz koje je poreski obveznik postoji zaključen međunarodni sporazum o poreskom oslobođenju, taj obveznik nije dužan da poresku obavezu iskaže u prijavi za obračun PDV. | Odredbe koje regulišu prijavu za obračun PDV-a i primjenjivaće se od 01. jula 2023. godine. |
| Član 37 | **Uslovi za odbijanje ulaznog PDV**  **Član 37**  (1) Poreski obveznik može, prilikom obračunavanja svoje poreske obaveze, odbiti PDV koji je dužan da plati ili je platio prilikom nabavke proizvoda, odnosno usluga od drugog poreskog obveznika, prilikom uvoza proizvoda i kao primalac (korisnik) usluge (u daljem tekstu: ulazni PDV), ako je te proizvode, odnosno usluge upotrijebio (iskoristio) ili će ih iskoristiti u svrhe ostvarivanja prihoda pri obavljanju oporezive djelatnosti za koju se plaća PDV, ~~pri čemu samostalnost, trajnost i namjera ostvarivanja prihoda moraju postojati istovremeno.~~  (2) Poreski obveznik može odbiti ulazni PDV i od proizvoda i usluga koje je upotrijebio za obavljanje djelatnosti van Crne Gore, pod uslovom da bi pravo na odbitak ulaznog PDV bilo priznato da je djelatnost obavljena u Crnoj Gori.  (3) Poreski obveznik ne smije odbiti ulazni PDV:  1) od proizvoda i usluga koje je iskoristio za promet proizvoda, odnosno usluga za koji je propisano oslobođenje plaćanja PDV, ako ovim zakonom nije drukčije određeno;  2) od proizvoda i usluga koje je iskoristio za obavljanje djelatnosti van Crne Gore, ukoliko mu pravo na odbitak ulaznog PDV ne bi bilo priznato da je tu djelatnost obavio u Crnoj Gori.  (4) Poreski obveznik može odbiti ulazni PDV koji se odnosi na promet proizvoda, odnosno usluga koji su oslobođeni plaćanja PDV:  1) na osnovu člana 25, člana 28 tačka 7) i člana 30 ovog zakona;  2) na osnovu člana 27 tač. 1 i 4a do 4d ovog zakona, ako se vrše za naručioca usluge koji ima sjedište, odnosno stalnu poslovnu jedinicu izvan Crne Gore ili ako su te usluge neposredno povezane sa proizvodima namijenjenim izvozu.  (5) Poreski obveznik ne smije odbiti ulazni PDV od:  1) plovnih objekata namijenjenih za sport i rekreaciju, putničkih automobila i motocikala, goriva i maziva i rezervnih djelova i usluga usko povezanih sa njima, osim za plovne objekte, odnosno vozila koja su namijenjena za: dalju prodaju, iznajmljivanje (rent-a-car), prevoz lica i dobara (taxi) i obuku vozača za upravljanje navedenim prevoznim sredstvima;  2) izdataka za reprezentaciju.  (6) Poreski obveznik smije odbiti ulazni PDV ako je:  1) iskazan u računima iz člana 32 ovog zakona;  2) iskazan u carinskim deklaracijama;  3) plaćen na osnovu člana 39 stav 2 i člana 43 stav 3 ovog zakona.  (7) Poreski obveznik može odbiti ulazni PDV u poreskom periodu u kojem je primio račun za njemu izvršen promet proizvoda i usluga, odnosno carinske deklaracije za uvezene proizvode.  (8) Ako poreski obveznik primi račun u kojem je iskazan PDV od lica koje ga po ovom zakonu ne smije izdati, ne smije odbiti iskazani PDV kao ulazni PDV, čak i ako neovlašteno lice taj PDV plati.  (9) Ako poreski obveznik primi račun na kome je iskazan veći iznos PDV od iznosa utvrđenog na osnovu ovog zakona, taj veći iznos ne smije se odbiti kao ulazni PDV, bez obzira da li je taj PDV bio plaćen. | **Uslovi za odbijanje ulaznog PDV**  **Član 37**  (1) Poreski obveznik može, prilikom obračunavanja svoje poreske obaveze, odbiti PDV koji je dužan da plati ili je platio prilikom nabavke proizvoda, odnosno usluga od drugog poreskog obveznika, prilikom uvoza proizvoda i kao primalac (korisnik) usluge (u daljem tekstu: ulazni PDV), ako je te proizvode, odnosno usluge upotrijebio (iskoristio) ili će ih iskoristiti u svrhe ostvarivanja prihoda pri obavljanju oporezive djelatnosti za koju se plaća PDV.  (2) Poreski obveznik može odbiti ulazni PDV i od proizvoda i usluga koje je upotrijebio za obavljanje djelatnosti van Crne Gore, pod uslovom da bi pravo na odbitak ulaznog PDV bilo priznato da je djelatnost obavljena u Crnoj Gori.  (3) Poreski obveznik ne smije odbiti ulazni PDV:  1) od proizvoda i usluga koje je iskoristio za promet proizvoda, odnosno usluga za koji je propisano oslobođenje plaćanja PDV, ako ovim zakonom nije drukčije određeno;  2) od proizvoda i usluga koje je iskoristio za obavljanje djelatnosti van Crne Gore, ukoliko mu pravo na odbitak ulaznog PDV ne bi bilo priznato da je tu djelatnost obavio u Crnoj Gori.  (4) Poreski obveznik može odbiti ulazni PDV koji se odnosi na promet proizvoda, odnosno usluga koji su oslobođeni plaćanja PDV:  1) na osnovu člana 25, člana 28 tačka 7) i člana 30 ovog zakona;  2) na osnovu člana 27 tač. 1 i 4a do 4d ovog zakona, ako se vrše za naručioca usluge koji ima sjedište, odnosno stalnu poslovnu jedinicu izvan Crne Gore ili ako su te usluge neposredno povezane sa proizvodima namijenjenim izvozu.  (5) Poreski obveznik ne smije odbiti ulazni PDV od:  1) plovnih objekata namijenjenih za sport i rekreaciju, putničkih automobila i motocikala, goriva i maziva i rezervnih djelova i usluga usko povezanih sa njima, osim za plovne objekte, odnosno vozila koja su namijenjena za: dalju prodaju, iznajmljivanje (rent-a-car), prevoz lica i dobara (taxi) i obuku vozača za upravljanje navedenim prevoznim sredstvima;  1a) kupovine novoizgrađenog stambenog objekta;  2) izdataka za reprezentaciju.  (6) Poreski obveznik smije odbiti ulazni PDV ako je:  1) iskazan u računima iz člana 32 ovog zakona;  2) iskazan u carinskim deklaracijama;  3) plaćen na osnovu člana 39 stav 2 i člana 43 stav 3 ovog zakona.  (7) Poreski obveznik može odbiti ulazni PDV u poreskom periodu u kojem je primio račun za njemu izvršen promet proizvoda i usluga, odnosno carinske deklaracije za uvezene proizvode.  (8) Ako poreski obveznik primi račun u kojem je iskazan PDV od lica koje ga po ovom zakonu ne smije izdati, ne smije odbiti iskazani PDV kao ulazni PDV, čak i ako neovlašteno lice taj PDV plati.  (9) Ako poreski obveznik primi račun na kome je iskazan veći iznos PDV od iznosa utvrđenog na osnovu ovog zakona, taj veći iznos ne smije se odbiti kao ulazni PDV, bez obzira da li je taj PDV bio plaćen.  (10) Poreski dužnik iz člana 12 stav 1 tačka 2 ovog zakona može da ostvari pravo na odbitak ulaznog PDV, pod uslovom da je PDV obračunao u skladu sa ovim zakonom. | Kod ove odredbe se briše obaveza koja kaže da samostalnost, trajnost i namjera ostvarivanja prihoda moraju postojati istovremeno.  Poreski obveznik ne smije odbiti ulazni PDV od:  1a) kupovine novoizgrađenog stambenog objekta; |
| Novo član 49a | **/** | **Investiciono zlato**  **Član 49a**  (1) Investicionim zlatom, u smislu ovog zakona, smatra se:  1) zlato u obliku poluga ili pločica, stepena finoće jednakog ili većeg od 995 hiljaditih djelova (995/​1000);  2) zlatne kovanice stepena finoće jednakog ili većeg od 900 hiljaditih djelova (900/​1000), iskovane poslije 1800. godine, koje su ili su bile sredstvo plaćanja u državi porijekla, a koje se prodaju po cijeni koja nije veća od 80% vrijednosti zlata sadržanog u kovanicama na tržištu, a koji se ne prodaju u numizmatičke svrhe.  (2) PDV se ne plaća na:  1) promet i uvoz investicionog zlata, uključujući i investiciono zlato u obliku potvrda o pojedinačnom ili zbirnom čuvanju zlata ili zlato kojim se trguje preko računa za trgovanje zlatom, uključujući i zajmove i zamjene zlata (svop poslovi) koji podrazumevaju pravo svojine ili potraživanja u vezi sa zlatom, kao i transakcije u vezi sa investicionim zlatom na osnovu ugovora po dogovorenoj cijeni na budući datum, čiji je rezultat prenos prava raspolaganja ili prava potraživanja u vezi sa investicionim zlatom;  2) promet usluga posrednika koji u ime i za račun nalogodavca vrši promet investicionog zlata.  (3) Izuzetno od stava 2 ovog člana, poreski obveznik može da dostavi nadležnom poreskom organu obavještenje o namjeri da obračuna PDV na promet investicionog zlata, ako:  1) proizvodi investiciono zlato, odnosno prerađuje zlato u investiciono zlato, a promet vrši drugom poreskom obvezniku;  2) u okviru svoje djelatnosti vrši promet zlata za industrijske svrhe, a promet investicionog zlata vrši drugom poreskom obvezniku.  (4) Poreski obveznik iz stava 3 ovog člana kojem je izvršen promet investicionog zlata smatra se poreskim dužnikom.  (5) Odredba stava 3 ovog člana shodno se primjenjuje i na posrednika koji vrši promet usluga iz stava 2 tačka 2 ovog člana.  (6) Obračunavanje PDV na promet investicionog zlata za koje se opredijelio poreski obveznik iz st. 3 i 5 ovog člana vrši se za poreski period od dostavljanja obavještenja o namjeri obračunavanja PDV.  (7) Poreski obveznik koji vrši promet investicionog zlata na koji se ne plaća PDV u skladu sa ovim članom, ima pravo da po osnovu tog prometa odbije kao prethodni porez PDV obračunat za:  1) promet investicionog zlata koji mu je izvršio poreski obveznik iz stava 5 ovog člana;  2) promet ili uvoz zlata namijenjenog preradi u investiciono zlato;  3) promet usluga koje se odnose na promjenu oblika, mase ili finoće zlata, odnosno investicionog zlata.  (8) Poreski obveznik koji vrši promet investicionog zlata na koji se ne plaća PDV, a koji proizvodi investiciono zlato ili prerađuje zlato u investiciono zlato, može da odbije ulazni PDV kao prethodni porez obračunat za promet proizvoda i usluga, odnosno plaćen pri uvozu proizvoda, a koji su u neposrednoj vezi sa proizvodnjom ili preradom tog zlata.  (9) Poreski obveznik iz st. 3 i 5 ovog člana ima pravo na povraćaj ulaznog PDV u skladu sa ovim zakonom.  (10) Poreski obveznik koji vrši promet investicionog zlata dužan je da izda račun za promet investicionog zlata.  (11) Poreski obveznik dužan je da o prometu iz stava 10 ovog člana vodi evidenciju o izvršenom prometu investicionog zlata.  (12) Evidencija iz stava 11 ovog člana sadrži podatke o:  1) nabavci investicionog zlata;  2) proizvodnji investicionog zlata;  3) prometu investicionog zlata i prometu izvršenog preko posrednika.  (13) Evidencija iz stava 11 ovog člana vodi se u elektronskom obliku.  (14) Bliži način dostavljanja obavještenja iz stava 3 ovog člana i sadržaj računa za promet investicionog zlata i evidencije o izvršenom prometu investicionog zlata urediće se propisom Ministarstvo finansija. | Novi član koji će se primjenjivati od 01.jula 2023. godine. |
| Član 58 | **Poreski prekršaj**  **Član 58**  (1) Novčanom kaznom od 3.000 eura do 10.000 eura kazniće se za prekršaj pravno lice,ako:  1) kupcu proizvoda, odnosno naručiocu usluga ne izda račun (član 32 stav 4);  2) na svakom prodajnom mjestu vidno ne istakne obavještenje o obavezi izdavanja i uzimanja računa (član 32 stav 7);  ~~3) ne iskaže gotovinski promet preko poreske registar kase (član 32 stav 8);~~  4) ne podnese ili u propisanom roku ne podnese obračun PDV (član 35);  5) nepravovremeno podnese prijavu za oporezivanje po posebnom postupku (član 45 stav 7);  6) ne obavijesti poreski organ o početku, izmjeni ili prestanku obavljanja djelatnosti za koju ju obavezan da obračunava i plaća PDV (član 55 stav 1);  7) poreskom organu ne podnese prijavu za registraciju najkasnije do 20. dana kalendarskog mjeseca koji slijedi mjesec u kojem je izvršilo, odnosno postoji vjerovatnoća da će izvršiti promet proizvoda, odnosno usluga u visini koja prelazi iznos iz člana 42 stav 1 ovog zakona (član 55 stav 3);  (2) Za prekršaj iz stava 1 ovog člana kazniće se i odgovorno lice u pravnom licu novčanom kaznom od 800 eura do 2.000 eura.  (3) Za prekršaj iz stava 1 ovog člana kazniće se preduzetnik novčanom kaznom od 1.000 eura do 4.000 eura. | **Poreski prekršaj**  **Član 58**  (1) Novčanom kaznom od 3.000 eura do 10.000 eura kazniće se za prekršaj pravno lice,ako:  1) kupcu proizvoda, odnosno naručiocu usluga ne izda račun (član 32 stav 5);  2) na svakom prodajnom mjestu vidno ne istakne obavještenje o obavezi izdavanja i uzimanja računa (član 32 stav 8);  3) ne podnese prijavu za usluge međunarodnog drumskog prevoza putnika na području Crne Gore (član 35a stav 1);  4) ne podnese ili u propisanom roku ne podnese obračun PDV (član 35 i član 35b stav 1);  5) nepravovremeno podnese prijavu za oporezivanje po posebnom postupku (član 45 stav 7);  6) ne obavijesti poreski organ o početku, izmjeni ili prestanku obavljanja djelatnosti za koju ju obavezan da obračunava i plaća PDV (član 55 stav 1);  7) poreskom organu ne podnese prijavu za registraciju najkasnije do 20. dana kalendarskog mjeseca koji slijedi mjesec u kojem je izvršilo, odnosno postoji vjerovatnoća da će izvršiti promet proizvoda, odnosno usluga u visini koja prelazi iznos iz člana 42 stav 1 ovog zakona (član 55 stav 3);  (2) Za prekršaj iz stava 1 ovog člana kazniće se i odgovorno lice u pravnom licu novčanom kaznom od 800 eura do 2.000 eura.  (3) Za prekršaj iz stava 1 ovog člana kazniće se preduzetnik novčanom kaznom od 1.000 eura do 4.000 eura. | Ovom odredbom izmjenjena je prekšajna kazna za pravno lice ukoliko ne iskaže gotovinski promet preko poreske registar kase (član 32 stav 8), tako da umjesto nje uvedena je nova kojom će se novčanom kaznom od 3.000,00 eura do 10.000,00 eura kazniti za prekršak pravno lice ako ne podnese prijavu za usluge međunarodnog drumskog prevota putnika na području Crne Gore (član 35a stav 1).  Takođe je dopunjeno da ukoliko se ne ispuno obaveza člana 35b stav 1 takođe se kažnjava novčanom kaznom.  Ostale izmijenje odredbe su samo usklađene sa redosledom objavljenih članova, nema konkretnih novina. |
| Član 59 | **Član 59**  (1) Novčanom kaznom od 6.000 eura do 20.000 eura kazniće se za prekršaj pravno lice, ako:  1) PDV ne obračunava u trenutku nastanka obaveze u skladu sa članom 18 ovog zakona;  2) PDV ne obračunava od osnovice u skladu sa članom 20 ovog zakona;  3) ne izda račun i ne zadrži kopije računa za izvršeni promet proizvoda, odnosno usluga (član 31 stav 1);  4) prilikom isporuke proizvoda, odnosno vršenja usluge drugom poreskom obvezniku ne iskaže na računu propisane podatke (član 32 st. 1 i 3);  5) ne obračuna ili nepravilno obračuna PDV na osnovu iznosa koji obračunava na oporezivi promet iz izdatih računa za isporučene proizvode, odnosno izvršene usluge u poreskom periodu (član 34);  6) ne uplati PDV 15. dana u mjesecu po isteku poreskog perioda (član 36);  7) nepravilno obračuna iznos ulaznog PDV (čl. 37, 38, 39 i 40);  8) obračunava i na računima iskazuje PDV i odbija ulazni PDV suprotno članu 42 ovog zakona;  9) kod nabavke imovine ne izvrši ispravku ulaznog PDV za nepokretnost (čl. 7 i 39);  10) kao preprodavac korišćenih (polovnih) proizvoda, umjetničkih predmeta zbirki i starina (antikviteta) ne obračuna PDV u skladu sa čl. 45, 46 i 47 ovog zakona;  11) kao licitator (licitant) ne obračunava PDV u skladu sa čl. 48 i 49 ovog zakona;  12) u računu iskazuje PDV (član 45 stav 9 i član 49 stav 4);  13) u računu ne navede cijenu ostvarenu (dostignutu) na licitaciji, poreze i druge dažbine i posredne troškove nabavke (član 49 stav 4);  14) na dokumentu ne navede odvojeno cijenu dostignutu na licitaciji, umanjenu za iznos provizije (član 49 stav 5);  15) u svom knjigovodstvu ne obezbijedi (iskaže) podatke iz člana 53 ovog zakona, odnosno ne iskaže ih za propisano razdoblje (period);  16) ne vodi knjige primljenih i izdatih računa (član 53 stav 4);  17) ne vodi posebnu evidenciju o ulaznom PDV prilikom uvoza proizvoda (član 53 stav 5);  18) ne čuva poslovne knjige i drugu dokumentaciju u propisanom roku (član 54);  19) ne obračuna, nepravilno obračuna ili ne uplati PDV u skladu sa članom 56 stavom 3 ovog zakona;  (2) Za prekršaje iz stava 1 ovog člana kazniće se i odgovorno lice u pravnom licu novčanom kaznom od 1.500 eura do 2.000 eura.  (3) Za prekršaj iz stava 1 ovog člana kazniće se preduzetnik novčanom kaznom od 2.000 eura do 6.000 eura. | **Član 59**  (1) Novčanom kaznom od 6.000 eura do 20.000 eura kazniće se za prekršaj pravno lice, ako:  1) PDV ne obračunava u trenutku nastanka obaveze u skladu sa članom 18 ovog zakona;  2) PDV ne obračunava od osnovice u skladu sa članom 20 ovog zakona;  3) ne izda račun i ne zadrži račun za izvršeni promet proizvoda, odnosno usluga (član 31 stav 1);  4) prilikom isporuke proizvoda, odnosno vršenja usluge drugom poreskom obvezniku ne iskaže na računu propisane podatke (član 32 st. 1 i 4);  5) ne obračuna ili nepravilno obračuna PDV na osnovu iznosa koji obračunava na oporezivi promet iz izdatih računa za isporučene proizvode, odnosno izvršene usluge u poreskom periodu (član 34);  6) ne uplati PDV 15. dana u mjesecu po isteku poreskog perioda (član 36);  7) nepravilno obračuna iznos ulaznog PDV (čl. 37, 38, 39 i 40);  8) obračunava i na računima iskazuje PDV i odbija ulazni PDV suprotno članu 42 ovog zakona;  9) kod nabavke imovine ne izvrši ispravku ulaznog PDV za nepokretnost (čl. 7 i 39);  10) kao preprodavac korišćenih (polovnih) proizvoda, umjetničkih predmeta zbirki i starina (antikviteta) ne obračuna PDV u skladu sa čl. 45, 46 i 47 ovog zakona;  11) kao licitator (licitant) ne obračunava PDV u skladu sa čl. 48 i 49 ovog zakona;  12) u računu iskazuje PDV (član 45 stav 9 i član 49 stav 4);  13) u računu ne navede cijenu ostvarenu (dostignutu) na licitaciji, poreze i druge dažbine i posredne troškove nabavke (član 49 stav 4);  14) na dokumentu ne navede odvojeno cijenu dostignutu na licitaciji, umanjenu za iznos provizije (član 49 stav 5);  14a) ne izdaje račune za promet investicionog zlata, ne vodi evidenciju o prometu i evidenciju o nabavci, odnosno proizvodnji investicionog zlata, prometu investicionog zlata i prometu investicionog zlata izvršenog preko posrednika (član 49a st. 10, 11 i 12);  15) u svom knjigovodstvu ne obezbijedi (iskaže) podatke iz člana 53 ovog zakona, odnosno ne iskaže ih za propisano razdoblje (period);  16) ne vodi knjige primljenih i izdatih računa (član 53 stav 4);  17) ne vodi posebnu evidenciju o ulaznom PDV prilikom uvoza proizvoda (član 53 stav 5);  18) ne čuva poslovne knjige i drugu dokumentaciju u propisanom roku (član 54);  19) ne obračuna, nepravilno obračuna ili ne uplati PDV u skladu sa članom 56 stavom 3 ovog zakona;  (2) Za prekršaje iz stava 1 ovog člana kazniće se i odgovorno lice u pravnom licu novčanom kaznom od 1.500 eura do 2.000 eura.  (3) Za prekršaj iz stava 1 ovog člana kazniće se preduzetnik novčanom kaznom od 2.000 eura do 6.000 eura. | Ovaj član je usklađen sa prethodno gore navedenim odredbama, osim što je uvedena nova kaznena odredba ukoliko se ne izda račun za promet investicionog zlata, kao i ostale obaveze vezane za ovu odredbu. |
| Novo 69b | **/** | **Član 69b**  Evidencija o izvršenom prometu investicionog zlata uspostaviće se u roku od šest mjeseci od dana stupanja na snagu ovog zakona. | Novi član. |
| Član 71g | **/** | **Član 71g**  Podzakonski akti za iz člana 35a stav 4 i člana 49a stav 14 ovog zakona donijeće se u roku od šest mjeseci od dana stupanja na snagu ovog zakona. |  |

Ovaj Zakon objavljen je u “Službenom listu Crne Gore” br. 3/23 od 10.01.2023. godine i stupa osmog dana od dana objavljivanja.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~

Skupština Crne Gore donijela je ***Zakon o dopuni Zakona o porezu na dodatu vrijednost.***

Dopuna se odnosi na to da PDV se obračunava i plaća po sniženoj stopi od 7% od prometa proizvoda, usluga i uvoza proizvoda za ***solarne panele (ploče).***

Ovaj Zakon objavljen je u „Službeno listu Crne Gore“ br. 3/22 od 10.01.2023. godine i stupa na snagu osmog dana od dana objavljivanja.